hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Որոշ տեղեկություններով՝ բանտերում ապստամբությունների հեղինակներն ու ակտիվ մասնակիցները այժմ պատժախցերում են, թեև պաշտոնական տեղեկատվություն չկա այդ մասին:
Մեր դիտարկմանը, թե տեղեկություն կա, որ «զոն նայողներին» տարել են պատժախուց, դիտորդը չպատասխանեց. «Էդ մասով բան չեմ կարող ասել, էդ տիպի տեղեկության մասին էս պահին չեն կարող ոչինչ ասել»: Միևնույն ժամանակ նա վստահեցրեց, որ բռնություն չի կիրառվել ապստամբած դատապարտյալների նկատմամբ:
Նշենք, որ ՀՀ նոր իշխանության նախաձեռնած օրենսդրական փաթեթով` քրեական պատասխանատվություն է նախատեսվում քրեական բարքերին հարելու և քրեական աստիճանակարգության համար: Ըստ նախագծի՝ քրեական աստիճանակարգության բարձրագույն կարգավիճակ ունեցող անձ է համարվելու ոչ միայն «օրենքով գողը», այլ նաև քրեական հեղինակությունը։ Ըստ այդմ՝ քրեական միջավայր ստեղծելը կամ ղեկավարելը կպատժվի ազատազրկմամբ՝ 6-10 տարի ժամկետով՝ գույքի բռնագրավմամբ կամ առանց դրա: Եթե արարքը քրեական միջավայրում քրեական աստիճանակարգության բարձրագույն կարգավիճակ ունեցող անձի կողմից է կատարվել, ապա այն կպատժվի ազատազրկմամբ՝ 10-15 տարի ժամկետով՝ գույքի բռնագրավմամբ կամ առանց դրա: Քրեական միջավայրում կամավոր ներգրավվելը կպատժվի ազատազրկմամբ՝ 4-8 տարի ժամկետով՝ գույքի բռնագրավմամբ կամ առանց դրա: Քրեական ենթամշակույթին հարելն ու այն տարածելը կպատժվի տուգանքով՝ նվազագույն աշխատավարձի 200-ապատիկից 600-ապատիկի չափով, կամ կալանքով՝ առավելագույնը 2 ամիս ժամկետով, կամ ազատազրկմամբ՝ առավելագույնը 3 տարի ժամկետով:
ՔԿՀ-ներում հասարակական դիտորդների խմբի ղեկավարից հետաքրքրվեցինք, թե իրատեսական համարո՞ւմ է, որ վերոնշյալ օրենսդրական փաթեթը արմատախիլ կանի քրեական բարքերը:
«Եթե մենք պայքարը դիտարկենք միայն  օրենսդրական մակարդակում նախագիծ ընդունելու ու քրեականացնելու ձևաչափով որպես մեխանիզմ, չեմ կարծում, որ դա դրական արդյուքններ տալու է: Պետք է մոտեցումը լինի համակարգային, համալիր՝ կախված, թե սոցիալական վերականգնողական ինչ ծրագրեր կորդեգրվեն, ինչպիսի աշխատակիցներ կունենա ՔԿՀ-ն, հսկիչների թիվը, պատրաստվածությունը»,-նշեց դիտորդը՝ հավելելով.
«Եթե դու վերացնում ես մի բան, ինչը տարիներ շարունակ կարգավորող դեր է ունեցել, հիմնարկն իր ռեսրուսները պետք է ավելի ուժեղացնի, որպեսզի գործառույթները արդյունավետ իրագործվեն: Հույս ունենալ, որ միայն օրենքի նախագծով մենք կկարողանանք արմաախիլ անել, այդքան էլ իրատեսական չէ»:
Դիտորդը ողջունեց քաղաքական իշխանության կամքը: «Կամքը շատ ողջունելի է, բայց պետք է պրակտիկ շատ լուրջ քայլերի հետ զուգորդվի, որ արդյունք տա: Եվ դա շարունակական աշխատանք պետք է լինի, համակարգային: Միայն պատժելը հարցի լուծում չի լինելու, պատիժը պետք է լինի մի շարք այլ փոփոխությունների հետ՚  հենց պրակտիկայից բխող, որ արդյունք տա»,-տեսակետ հայտնեց դիտորդը՝ նշելով, որ խումբը հանդես էր եկել համապատասխան առաջարկներով. «Օրինագծի վերանայված տարբերակում որոշակի փոփոխություններ եղել են, իսկ մնացած մասով պետք է սպասենք՝ ինչ քայլեր են ձեռնարկում»:
Իրավապաշտպան Արթուր Սաքունցը, որը նույնպես քրեակատարողական հիմնարկներում հասարակական դիտորդների խմբի անդամ է, մեզ հետ զրույցում տեսակետ հայտնեց, որ հանրությանը ներկայացված օրենսդրական փաթեթը դեռ պետք է լրացվի: «Որովհետև քրեական հակամշակույթի սահմանումը, թե՝ ինչ է քրեական հեղինակություն ասածը, շատ ֆունդամենտալ և կարևոր է, որպեսզի հնարավոր լինի նրանց քրեական պատասխանատվության ենթարկել»,-նշեց իրավապաշտպանը:
Նա օրինակ բերեց Վրաստանում Սահակաշվիլու իրականացրած պայքարը «օրենքով գողերի» դեմ. «Օրենքով գողերին տանում էին ոստիկանության բաժին ու տեսախցիկի առաջ հարցնում՝ դուք օրենքով գո՞ղ եք: Եթե ասում էր՝ այո, տանում էին բանտ, եթե ոչ ասեր, հեղինակազրկվում էր իր գողական շրջապատում, քանի որ հրապարակավ հրաժարվում էր իր տիտղոսից: Սակայն պետք է ամեն միջոց օրենքով սահմանված լինի, որպեսզի ընդունելի լինի»:
Սաքունցը նաև կարծում է, որ գողական բարքերը նախկին իշխանությունների թողտվությամբ են հաստատվել և դրա դեմ պայքարը պետք է սկսվի Քրեակատարողական ծառայության վարչակազմի փոփոխությունից. «Օբշյակից օգտվել է նաև ՔԿՀ վարչակազմը՝ մի մասը բաժին հանելով իշխանությանը»:
Իրավապաշտպանը նաև չի բացառում, որ նոր իշխանության որոշումը քաղաքական հետևանք ունենա ու նախկին իշխանությունը փորձի օգտագործել քրեական հեղինակություններին իր քաղաքական նպատակների համար: «Եթե նախկին իշխանությունը Վիտալի Բալասանյանի նման անձին է իր նպատակների համար օգտագործում՝ թքած ունենալով շատ արժեքների վրա, ինչո՞ւ չպետք է քրեական հեղիկանություններին օգտագործի, հատկապես, որ նախկինում համագործացել են»,-նշեց Սաքունցը:
Նա իրատեսական համարեց քրեական բարքերի դեմ մեկնարկած պայքարի հաջողությունը, միևնույն ժամանակ շատ կարևոր համարեց, որ քրեական բարքերի դեմ պայքարի հարցում պետական մարմինները հետևողական լինեն և խուսափեն ընտրողական մոտեցումից:
Նախորդ նյութըՍԴ-ն հրապարակեց Ռոբերտ Քոչարյանի դիմումի հիման վրա կայացրած որոշումը
Հաջորդ նյութըՍԴ որոշման ուժով Քոչարյանին ազատ արձակելու հիմքեր չկան. Դատախազություն
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
«Նուբարաշեն» ՔԿՀ-ում դատապարտյալ է մահացել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.